Document ID: 32008D0279

KOMISJONI OTSUS,
28. märts 2008,
millega tunnistatakse kehtetuks otsus 2006/69/EÜ, millega lubatakse geneetiliselt muundatud Roundup Ready-maisiliinist GA21 valmistatud toidu ja toidu koostisosade turuleviimist uuendtoitudena või toidu uuendkoostisosadena vastavalt Euroopa Parlamendi ja nõukogu määrusele (EÜ) nr 258/97
(teatavaks tehtud numbri K(2008) 1116 all)
(Ainult prantsus- ja hollandikeelne tekst on autentsed)
(2008/279/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1829/2003 geneetiliselt muundatud toidu ja sööda kohta, (1)
ning arvestades järgmist:
(1)
Geneetiliselt muundatud maisiliinist GA21 (MON-ØØØ21-9) valmistatud toidu ja toidu koostisosade turuleviimine uuendtoitudena või toidu uuendkoostisosadena on lubatud komisjoni 13. jaanuari 2006. aasta otsusega 2006/96/EÜ, millega lubatakse geneetiliselt muundatud Roundup Ready-maisiliinist GA21 valmistatud toidu ja toidu koostisosade turuleviimist uuendtoitudena või toidu uuendkoostisosadena vastavalt Euroopa Parlamendi ja nõukogu määrusele (EÜ) nr 258/97. (2)
(2)
Kõnealune otsus oli adresseeritud Belgia äriühingule Monsanto Europe S.A., kes esindab Ameerika Ühendriikide äriühingut Monsanto Company, ning see kehtis 10 aastat.
(3)
1. märtsi 2007. aasta kirjas komisjonile märkis Monsanto Europe S.A., võttes arvesse, et Syngenta Seeds S.A.S. on esitanud taotluse GA21 maisitoodete turuleviimiseks, et äriühing lõpetas GA21 seemnete tootmise mitu aastat tagasi ning seemnete müügi aastal 2005 ega ole seetõttu huvitatud loa säilitamisest pärast Syngentale antava loa jõustumist.
(4)
2. oktoobril 2007 avaldas Euroopa Toiduohutusamet heakskiitva arvamuse Syngenta taotluse suhtes, mis esitati kooskõlas määrusega (EÜ) nr 1829/2003 ning mis käsitleb otsuse 2006/69/EÜ kohaldamisalasse kuuluvaid tooteid.
(5)
Seetõttu on asjakohane tunnistada otsus 2006/69/EÜ kehtetuks alates äriühing Syngentale GA21 toodete turuleviimiseks antud loa kohaldamise kuupäevast.
(6)
Määruse artiklis 28 sätestatud ühenduse geneetiliselt muundatud toidu ja sööda registris olevaid kandeid maisi MON-ØØØ21-9 kohta tuleb muuta, et võtta arvesse käesolevat otsust.
(7)
Monsanto Europe S.A.-ga on konsulteeritud käesolevas otsuses sätestatud meetmete asjus.
(8)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsus 2006/69/EÜ tunnistatakse kehtetuks.
Artikkel 2
Määruse artiklis 28 sätestatud ühenduse geneetiliselt muundatud toidu ja sööda registris olevaid kandeid maisi MON-ØØØ21-9 kohta muudetakse, et võtta arvesse käesolevat otsust.
Artikkel 3
Käesolevat otsust kohaldatakse alates kuupäevast, mil Euroopa Liidu Teatajas avaldatakse äriühingule Syngenta Seeds S.A.S. adresseeritud nõukogu otsus, millega lubatakse GA21 (MON-ØØØ21-9) geneetiliselt muundatud maisi sisaldavate, sellest koosnevate või sellest toodetud kaupade turuleviimist vastavalt määrusele (EÜ) nr 1829/2003.
Artikkel 4
Käesolev otsus on adresseeritud äriühingule Monsanto Europe S.A. (Scheldelaan 460, Haven 627, B-2040 Antwerpen, Belgia).
Brüssel, 28. märts 2008

Labels: 17
7
3
0
18